Πρόταση για ΚΑΝΟΝΙΣΜΟ ΤΟΥ ΣΥΜΒΟΥΛΙΟΥ σχετικά με τα μέτρα εφαρμογής της διόρθωσης των ανισορροπιών του προϋπολογισμού, σύμφωνα με τα άρθρα 4 και 5 της απόφασης του Συμβουλίου, της (...), για το σύστημα των ιδίων πόρων των Ευρωπαϊκών Κοινοτήτων

(υποβληθείς από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σκοπός της παρούσας πρότασης είναι η θέσπιση των κανόνων εφαρμογής της διόρθωσης των ανισορροπιών του προϋπολογισμού, η οποία προβλέπεται στην απόφαση του Συμβουλίου, της ( ... ), για το σύστημα των ιδίων πόρων των Ευρωπαϊκών Κοινοτήτων. Η παρούσα πρόταση κανονισμού του Συμβουλίου αντικαθιστά τη «Μέθοδο υπολογισμού της διόρθωσης» της 29ης Σεπτεμβρίου 2000 [1].

[1] Υπολογισμός, χρηματοδότηση, καταβολή και εγγραφή στον προϋπολογισμό της διόρθωσης των ανισορροπιών του προϋπολογισμού σύμφωνα με τα άρθρα 4 και 5 της απόφασης του Συμβουλίου για το σύστημα των ιδίων πόρων των Ευρωπαϊκών Κοινοτήτων (Συμβούλιο της Ευρωπαϊκής Ένωσης, 10646/00 ADD 2).

2004/0171 (CNS)

Πρόταση για ΚΑΝΟΝΙΣΜΟ ΤΟΥ ΣΥΜΒΟΥΛΙΟΥ σχετικά με τα μέτρα εφαρμογής της διόρθωσης των ανισορροπιών του προϋπολογισμού, σύμφωνα με τα άρθρα 4 και 5 της απόφασης του Συμβουλίου, της (...), για το σύστημα των ιδίων πόρων των Ευρωπαϊκών Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 279 παρ. 2,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 183,

την απόφαση 200x/xxx/EΚ, Ευρατόμ του Συμβουλίου, της ( ... ), για το σύστημα των ιδίων πόρων των Ευρωπαϊκών Κοινοτήτων [2], και ιδίως τα άρθρα 4 και 5,

[2] ΕΕ L [...], [...], σ. [...].

την πρόταση της Επιτροπής [3],

[3] ΕΕ C [...], [...], σ. [...].

τη γνώμη του Ευρωπαϊκού Κοινοβουλίου, [4]

[4] ΕΕ C [...], [...], σ. [...].

του γνώμη του Ελεγκτικού Συνεδρίου, [5]

[5] ΕΕ C [...], [...], σ. [...].

Εκτιμώντας τα εξής:

(1) Σύμφωνα με την απόφαση του Συμβουλίου της ( ... ), η διόρθωση των δημοσιονομικών ανισορροπιών που χορηγείται στο Ηνωμένο Βασίλειο δυνάμει του άρθρου 4 της απόφασης 2000/597/EΚ, Ευρατόμ του Συμβουλίου αντικαθίσταται με ένα γενικευμένο σύστημα για τη διόρθωση των υπερβολικών αρνητικών δημοσιονομικών ανισορροπιών.

(2) Σύμφωνα με την απόφαση του Συμβουλίου της ( ... ), το Συμβούλιο θεσπίζει τους κανόνες εφαρμογής του υπολογισμού των ως άνω διορθώσεων και της χρηματοδότησής τους, ιδίως το κατώτατο όριο και το μέγιστο διαθέσιμο προς επιστροφή ποσό.

(3) Ενδείκνυται να καθορισθούν οι κατηγορίες δαπανών και εσόδων που πρέπει να λαμβάνονται υπόψη κατά τον υπολογισμό των διορθώσεων.

(4) Ενδείκνυται να θεσπισθούν οι κανόνες για την εγγραφή των διορθώσεων στον προϋπολογισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο υπολογισμός του ποσού της διόρθωσης βάσει των δημοσιονομικών ανισορροπιών των κρατών μελών κατά το έτος t, σύμφωνα με το άρθρο 4 της απόφασης ( ... ) του Συμβουλίου πραγματοποιείται:

α) με υπολογισμό για κάθε κράτος μέλος της δημοσιονομικής ανισορροπίας ως της διαφοράς μεταξύ:

- του μεριδίου του κράτους μέλους στο άθροισμα των συνολικών ιδίων πόρων που καταβάλλονται βάσει του ΦΠΑ και του ΑΕΕ, για το έτος t, και

- του μεριδίου του κράτους μέλους στις συνολικές κατανεμημένες δαπάνες.

β) με πολλαπλασιασμό της ως άνω διαφοράς επί το σύνολο των κατανεμημένων δαπανών.

γ) με αφαίρεση από το αποτέλεσμα υπό β) του γινομένου της τιμής του Ακαθάριστου Εθνικού Προϊόντος (ΑΕΕ) του εκάστοτε κράτους μέλους επί το κατώτατο όριο.

δ) εάν το αποτέλεσμα υπό γ) είναι θετικό, με πολλαπλασιασμό του αποτελέσματος αυτού επί τον συντελεστή επιστροφής, ο οποίος καθορίζεται σε 0,66 και, εφόσον συντρέχει περίπτωση, μειώνεται αναλογικά με σκοπό να τηρηθεί το μέγιστο διαθέσιμο προς επιστροφή ποσό.

2. Το αποτέλεσμα που προκύπτει από τις πράξεις υπό α) έως δ) αντιστοιχεί στον ακόλουθο μαθηματικό τύπο:

>ΑΝΑΦΟΡΑ ΣΕ ΓΡΑΦΗΚΟ>

=

>ΑΝΑΦΟΡΑ ΣΕ ΓΡΑΦΗΚΟ>

εάν

>ΑΝΑΦΟΡΑ ΣΕ ΓΡΑΦΗΚΟ>

> 0

όπου ΣΕ = 0,66 εάν

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

ΜΔΕΠ και

ΣΕ =

>ΑΝΑΦΟΡΑ ΣΕ ΓΡΑΦΗΚΟ>

* 0,66 εάν

>ΑΝΑΦΟΡΑ ΣΕ ΓΡΑΦΗΚΟ>

> ΜΔΕΠ

Όπου: ΣΚ = Συνολικές καταβολές βάσει του ΦΠΑ και του ΑΕΕ, από όλα τα κράτη μέλη κατά το έτος t

ΣΚx = Συνολικές καταβολές βάσει του ΦΠΑ και του ΑΕΕ, από το κράτος μέλος x κατά το έτος t

E = Συνολικές κατανεμημένες δαπάνες για το έτος t

Ex = Συνολικές δαπάνες κατανεμημένες στο κράτος μέλος x για το έτος t

>ΑΝΑΦΟΡΑ ΣΕ ΓΡΑΦΗΚΟ>

= Διόρθωση (με συντελεστή διόρθωσης ΣΕ) για το κράτος μέλος x και για το έτος t

ΚΕΣ = Καθαρή εύλογη συνεισφορά (= κατώτατο όριο) ως % του ΑΕΕ

Yx = Καθαρό ΑΕΕ του κράτους μέλους x κατά το έτος t

ΣΕ = Συντελεστής επιστροφής

ΜΔΕΠ = Μέγιστο διαθέσιμο προς επιστροφή ποσό

>ΑΝΑΦΟΡΑ ΣΕ ΓΡΑΦΗΚΟ>

= Συνολικό ποσό διορθώσεων, εάν ο ΣΕ είναι ίσος με 0,66

3. Για τις ανάγκες του υπολογισμού των διορθώσεων, οι καταβολές βάσει του ΦΠΑ και του ΑΕΕ δεν περιλαμβάνουν τις καταβολές που έχουν σχέση με τις διορθώσεις.

Άρθρο 2

1. Το κατώτατο όριο στο οποίο αναφέρεται το άρθρο 1 είναι ίσο με το 0,35% του ΑΕΕ του εκάστοτε κράτους μέλους.

2. Το μέγιστο διαθέσιμο προς επιστροφή ποσό (ΜΔΕΠ) στο οποίο αναφέρεται το άρθρο 1 είναι ίσο με 7,5 δισ. ευρώ.

Άρθρο 3

1. Ο επιμερισμός του συνολικού κόστους των διορθώσεων σύμφωνα με το άρθρο 5 της απόφασης ( ... ) του Συμβουλίου υπολογίζεται κατ' αναλογία προς το μερίδιο κάθε κράτους μέλους στο συνολικό ΑΕΕ της ΕΕ κατά το έτος t.

2. Η διόρθωση χορηγείται σε οποιοδήποτε κράτος μέλος με μείωση των καταβολών του που προκύπτουν από την εφαρμογή του άρθρου 2 παρ. 1 στοιχείο γ) της απόφασης (...) του Συμβουλίου.

3. Το κόστος των διορθώσεων που βαρύνει όλα τα κράτη μέλη προστίθεται στις καταβολές τους που προκύπτουν, για κάθε κράτος μέλος, από την εφαρμογή του άρθρου 2 παρ. 1 στοιχείο γ) της απόφασης (...) του Συμβουλίου.

Άρθρο 4

1. Η έννοια των δαπανών που πρέπει να χρησιμοποιείται κατά τον υπολογισμό των διορθώσεων αντιστοιχεί στις πραγματικές πληρωμές (χρησιμοποίηση των πιστώσεων πληρωμών) κατά το εκάστοτε έτος (έτος t), στο πλαίσιο των πιστώσεων πληρωμών του έτους αυτού, καθώς και στις μεταφερόμενες στο επόμενο έτος μη χρησιμοποιηθείσες πιστώσεις πληρωμών (από το έτος t στο έτος t+1). Λαμβάνονται υπόψη μόνο οι χρησιμοποιούμενες πιστώσεις πληρωμών, δηλαδή τα ποσά των πραγματικών πληρωμών.

2. Η κατανομή των δαπανών στα κράτη μέλη διέπεται από τους ακόλουθους κανόνες :

Εν γένει, οι πληρωμές κατανέμονται στα κράτη μέλη στα οποία διαμένει ο κύριος δικαιούχος. Ωστόσο, στις περιπτώσεις όπου η Επιτροπή γνωρίζει ότι ο δικαιούχος αυτός ενεργεί ως ενδιάμεσος, οι πληρωμές κατανέμονται, ενόσω τούτο είναι δυνατόν, στα κράτη μέλη όπου διαμένουν οι τελικοί δικαιούχοι, ανάλογα με το μερίδιό τους στις πληρωμές αυτές.

Οι συνολικές κατανεμημένες δαπάνες βασίζονται στις συνολικές δαπάνες του γενικού προϋπολογισμού της Ευρωπαϊκής Ένωσης, εξαιρουμένων των εξής δύο κατηγοριών δαπανών:

- Δαπάνες για εξωτερικές ενέργειες, συμπεριλαμβανόμενων των προενταξιακών δαπανών και των δαπανών για διευρύνσεις προς τρίτες χώρες, καθώς και των λοιπών δαπανών υπέρ δικαιούχων εκτός Ευρωπαϊκής Ένωσης, όπως είναι οι δαπάνες για τη συνεργασία υπέρ της ανάπτυξης, οι δαπάνες έρευνας που πραγματοποιούνται εκτός ΕΕ, οι δαπάνες διοικητικής λειτουργίας που καταβάλλονται σε δικαιούχους εκτός ΕΕ κ.λπ.

- Δαπάνες που δεν μπορούν να κατανεμηθούν ή να προσδιορισθούν λόγω εννοιολογικών ή άλλων δυσχερειών, όπως είναι οι δαπάνες για έξοδα παράστασης, αποστολές ή επίσημες και λοιπές συσκέψεις, καθώς και πληρωμές σχετιζόμενες με διασυνοριακές κοινοτικές πρωτοβουλίες, προώθηση ενεργειών διαπεριφερειακής συνεργασίας και λοιπές διασυνοριακές ενέργειες.

Άρθρο 5

1. Το ποσό των διορθώσεων εγγράφεται στον προϋπολογισμό σε δύο φάσεις:

α) Το αποτέλεσμα του πρώτου προσωρινού υπολογισμού του ποσού των διορθώσεων για το έτος t εγγράφεται στο προσχέδιο προϋπολογισμού για το έτος t+1. Ο υπολογισμός βασίζεται στα πλέον πρόσφατα στοιχεία, τόσο για τα έσοδα όσο και για τις δαπάνες.

β) Το αποτέλεσμα του οριστικού υπολογισμού του ποσού των διορθώσεων για το έτος t εγγράφεται σε διορθωτικό προϋπολογισμό για το έτος t+3. Ο υπολογισμός βασίζεται στα στοιχεία για τις βάσεις ΦΠΑ, για το ΑΕΕ και για τις κατανεμημένες δαπάνες του έτους t, όπως αυτά διαμορφώνονται στις 31 Δεκεμβρίου του έτους t+2, εφόσον δε συντρέχει περίπτωση μετατρέπονται σε ευρώ βάσει της μέσης ετήσιας συναλλαγματικής ισοτιμίας του έτους t.

Για να υπολογισθεί το μερίδιο κάθε κράτους μέλους στο άθροισμα των συνολικών ιδίων πόρων που καταβάλλονται βάσει του ΦΠΑ και του ΑΕΕ, ο προϋπολογισμός του έτους t υπολογίζεται εκ νέου βάσει του αποτελέσματος της χρησιμοποίησης των πιστώσεων πληρωμών του έτους t, το οποίο μειώνεται κατά τα λοιπά έσοδα του έτους t (χωρίς το υπόλοιπο του προηγούμενου οικονομικού έτους, ούτε άλλα υπόλοιπα ή αναπροσαρμογές υπολοίπων από προηγούμενα οικονομικά έτη) και το πραγματικό ποσό των παραδοσιακών ιδίων πόρων που απεδόθησαν κατά το έτος t. Το απομένον ποσό χρηματοδοτείται με τον ίδιο πόρο ΦΠΑ, και μέχρι τον αντίστοιχο ενιαίο συντελεστή απόληψης, καθώς και με τον ίδιο πόρο ΑΕΕ κατά το υπόλοιπο ποσό που είναι αναγκαίο για την ισοσκέλιση του προϋπολογισμού.

2. Η χρηματοδότηση των διορθώσεων στις οποίες αναφέρεται η παράγραφος 1 στοιχείο α) ανωτέρω υπολογίζεται βάσει των πλέον πρόσφατων στοιχείων για το ΑΕΕ των κρατών μελών του έτους t, όπως αυτά διαμορφώνονται κατά την κατάρτιση του προσχεδίου προϋπολογισμού.

3. Οριστικός υπολογισμός πραγματοποιείται και για τη χρηματοδότηση των διορθώσεων του έτους t στις οποίες αναφέρεται η παράγραφος 1 στοιχείο β) ανωτέρω. Ο υπολογισμός αυτός βασίζεται στο ΑΕΕ των κρατών μελών του έτους t, όπως αυτό διαμορφώνεται στις 31 Δεκεμβρίου του έτους t+2, εφόσον δε συντρέχει περίπτωση μετατρέπεται σε ευρώ βάσει της μέσης ετήσιας συναλλαγματικής ισοτιμίας του έτους t. Τα οριστικά στοιχεία για τη χρηματοδότηση συγκρίνονται με τις πληρωμές για τις διορθώσεις του έτους t οι οποίες έχουν ήδη εγγραφεί στον προϋπολογισμό του έτους t+1. Τα υπόλοιπα των κρατών μελών εγγράφονται σε κατάλληλο κεφάλαιο του διορθωτικού προϋπολογισμού στον οποίο αναφέρεται η παράγραφος 1 στοιχείο β) ανωτέρω, μετατρέπονται δε σε εθνικό νόμισμα βάσει της μέσης ετήσιας συναλλαγματικής ισοτιμίας του έτους t.

Άρθρο 6

Ο παρών κανονισμός τίθεται σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης, παράγει δε αποτελέσματα κατά τα οριζόμενα στο άρθρο 10 της απόφασης ( ... ) του Συμβουλίου.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.

Βρυξέλλες,

Για το Συμβούλιο

Ο Πρόεδρος